English: Thanks, Russell. I think we're all clear that this was not the finest hour for maternity services in Cwm Taf Morgannwg health board. And I, like you, was quite shocked by some of those quotes from the women who had suffered in this way, and they really hit you hard. And you're absolutely right, and I think the one that you picked up was also one that I felt we absolutely need to take on board, and that is, 'we will share our stories and nothing will happen'. You think about the trauma of having to share that story again and again with these people who are coming and asking you and investigating what went wrong. They have to know that something will change. And I can give them that assurance in the sense that we are putting systems in place. We had, first of all, that independent review by the royal colleges, which set out not just what went wrong but how to put things right. And we have got those lists of things, and I am pleased that we are a long way along that road to improvement. And I think that has got to be the lasting tribute that we give to these women, who were not given the respect that they should have been given. One of the assurances that I was given, speaking to the representatives of the maternity services and oversight panel, who I met earlier this week, was that, actually, when it comes to communication, they are confident that the board is now in a different place. And I do think, very often, communication is absolutely key. Ultimately, however, it's got to be about respect. We've got to respect people who use our health services, and certainly we will continue in the Welsh Government to make sure that we look at areas that need to have those targeted interventions, those special measures to make sure that we can avoid any issues like this in future.
Welsh: Diolch, Russell. Rwy'n credu ein bod ni i gyd yn deall yn iawn nad hwn oedd penllanw gyrfa gwasanaethau mamolaeth ym mwrdd iechyd Cwm Taf Morgannwg. Ac roeddwn i, fel chithau, wedi fy syfrdanu'n fawr gan rai o'r dyfyniadau hynny gan y menywod a oedd wedi dioddef fel hyn, ac maen nhw'n gwneud argraff ddofn arnoch chi yn wirioneddol. Ac rydych chi'n llygad eich lle, ac rwy'n credu bod y dyfyniad y gwnaethoch chi ei roi yn un yr oeddwn innau hefyd yn teimlo bod angen i ni ei ystyried yn llawn, sef, 'byddwn ni'n rhannu ein straeon ac na fydd dim yn digwydd'. Rydych chi'n meddwl am y trawma o orfod rhannu'r stori honno dro ar ôl tro gyda'r bobl hyn sy'n dod ac yn gofyn i chi ac yn ymchwilio i'r hyn a aeth o'i le. Mae'n rhaid iddyn nhw wybod y bydd rhywbeth yn newid. Ac fe allaf i roi'r sicrwydd hwnnw iddyn nhw yn yr ystyr ein bod ni yn rhoi systemau ar waith. Cawsom ni, yn gyntaf, yr adolygiad annibynnol hwnnw gan y colegau brenhinol, a nododd nid yn unig yr hyn a aeth o'i le ond sut i unioni pethau. Ac mae gennym ni'r rhestrau hynny o bethau, ac rwy'n falch ein bod ni ymhell ar ein ffordd ar y daith honno i sicrhau gwelliant. Ac rwy'n credu bod yn rhaid i honno fod y deyrnged barhaol yr ydym ni'n ei rhoi i'r menywod hyn, nad oedden nhw wedi cael y parch a oedd yn ddyledus iddyn nhw. Un sicrwydd a roddwyd i mi, wrth siarad â chynrychiolwyr y panel trosolwg ar wasanaethau mamolaeth, y gwnes i gyfarfod â nhw yn gynharach yr wythnos hon, oedd eu bod nhw, mewn gwirionedd, o ran cyfathrebu, yn ffyddiog bod y bwrdd mewn sefyllfa wahanol erbyn hyn. Ac rwyf i yn credu, yn aml iawn, fod cyfathrebu yn beth cwbl allweddol. Yn y pen draw, serch hynny, bod â pharch sy'n bwysig. Mae'n rhaid i ni barchu pobl sy'n defnyddio ein gwasanaethau iechyd, ac yn sicr byddwn ni'n parhau yn Llywodraeth Cymru i wneud yn siŵr ein bod ni'n edrych ar feysydd y mae angen yr ymyriadau hynny arnyn nhw, y mesurau arbennig hynny i sicrhau y gallwn ni osgoi unrhyw broblemau fel hyn yn y dyfodol.